
	COMISIA PENTRU MUNCĂ ŞI PROTECŢIE SOCIALĂ


	Bucureşti,
	22 aprilie 2009

	Nr.
	27/318


R A P O R T
asupra propunerii legislative privind persoanele care au avut de suferit în urma revoltei muncitoreşti anticomuniste de la Braşov din noiembrie 1987
În conformitate cu prevederile art.95 din Regulamentul Camerei Deputaţilor, Comisia pentru muncă şi protecţie socială a fost sesizată, prin adresa nr.Plx 510 din 8 septembrie 2008, cu dezbaterea pe fond, în procedură obişnuită, a propunerii legislative privind persoanele care au avut de suferit în urma revoltei muncitoreşti anticomuniste de la Braşov din noiembrie 1987.
La întocmirea prezentului raport Comisia a avut în vedere:

· avizul favorabil al Consiliului Legislativ (nr.422/09.04.2008)
· avizul negativ al Comisiei juridice, de disciplină şi imunităţi (nr.31/821/30.09.2008)
· avizul favorabil al Comisiei pentru buget, finanţe şi bănci (nr.22/367/04.03.2009)

· punctele de vedere negative ale Guvernului (nr.1310 din 03.06.2008 şi nr.91/DRP din 16.03.2009)
· punctul de vedere negativ al Ministerului Finanţelor Publice transmis prin adr.15718/03.03.2009.

Propunerea legislativă are ca obiect de reglementare acordarea unor drepturi persoanelor care au avut de suferit în urma revoltei muncitoreşti anticomuniste de la Braşov din noiembrie 1987.
Comisia propune Plenului Camerei Deputaţilor respingerea iniţiativei legislative pentru evitarea paralelismului legislativ, întrucât soluţiile preconizate se regăsesc în Legea nr.341/2004 – Legea recunoştinţei faţă de eroii-martiri şi luptătorii care au contribuit la victoria Revoluţiei române din decembrie 1989, astfel cum a fost modificată şi completată prin Ordonanţa de urgenţă a Guvernului nr.6/2008.
Propunerea legislativă face parte din categoria legilor ordinare, conform prevederilor art.73 alin.(1) din Constituţia României, republicată. 
La dezbaterile care au avut loc în şedinţa comisiei din 15 aprilie 2009 au participat, în conformitate cu prevederile art.55 din Regulamentul Camerei Deputaţilor, din partea Ministerului Muncii, Familiei şi Protecţiei Sociale:
· d-l Marius Lazăr – Secretar de Stat

· d-na Georgeta Jugănaru – director.
Deşi au fost invitaţi la dezbateri, iniţiatorii propunerii legislative nu au participat.

La lucrările comisiei au fost prezenţi 18 deputaţi, din totalul de 19 membri ai comisiei.

Raportul comisiei a fost adoptat cu 14 voturi pentru şi 4 abţineri.
Propunerea legislativă a fost respinsă de Senat în şedinţa din 25 iunie 2008.
Camera Deputaţilor este Cameră decizională, potrivit prevederilor art.75 din Constituţia României şi ale art.92 din Regulamentul Camerei Deputaţilor. 

PREŞEDINTE,



SECRETAR,



Victor Paul Dobre


Kerekes Károly 

Şef serviciu, 

Consilier parlamentar Elena Mesaroş
Întocmit,

Expert  parlamentar Decebal Stănescu

